આ અંગે મળતી માહિતી અનુસાર સુરત જિલ્લાના કામરેજ તાલુકા પંચાયતની કચેરીમાં ફરજ બજાવતા સર્કલ ઈન્સ્પેકટર કનૈયાલાલ શાંતિલાલ પટેલ (57) (રહે,પારસનગર સોસાયટી, જૂની સંસ્કારભારતી સ્કૂલની સામે ન્યુરાંદેરરોડ સુરત) તેમજ જુનિયર કલાર્ક તરીકે ફરજ બજાવતા અતુલકુમાર ધીરજલાલ લિંબાસિયા (37) (રહે,નંદનવન સોસાયટી ચીકુવાડી, નાના વરાછા સુરત) નાઓએ તાલુકા પંચાયત કચેરીમાં એક અરજદારે કરેલી અરજીના અનુસંધાનમાં હુકમના બદલામાં ઉપરોક્ત બંને અધિકારીઓએ 1.40 લાખ રૂપિયાની લાંચની માંગણી કરી હતી જે આપવામાં અરજદાર સક્ષમ ન હોય તેમણે એ.સી.બી અધિકારીને ફરિયાદ કરી હતી. જેને અનુલક્ષીને સુરત શહેર એ.સી.બી ની ટીમે છટકું ગોઠવી કામરેજ તાલુકા પંચાયત કચેરી ખાતે બંને અધિકારીઓને લાંચની રકમ સ્વીકારતા રંગે હાથે ઝડપી પાડ્યા હતા બનાવ અંગે એ.સી.બીની ટીમે ગુનો નોંધી આગળની તપાસ હાથ ધરી છે.